

**2020 жылға акваөсіру (балық өсіру шаруашылығы) өнімділігін және өнім сапасын арттыруға субсидиялар көлемдерін бекіту туралы**

Түркістан облысы әкiмдiгiнiң 2020 жылғы 27 ақпандағы № 40 қаулысы. Түркістан облысының Әдiлет департаментiнде 2020 жылғы 27 ақпанда № 5449 болып тiркелдi

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 27-бабының 2-тармағына, Нормативтік құқықтық актілерді мемлекеттік тіркеу тізілімінде № 17583 болып тіркелген "Акваөсіру (балық өсіру шаруашылығы) өнімділігін және өнім сапасын арттыруды субсидиялау қағидаларын бекіту туралы" Қазақстан Республикасы Премьер-Министрінің орынбасары–Қазақстан Республикасы Ауыл шаруашылығы министрінің 2018 жылғы 4 қазандағы № 408 бұйрығына сәйкес, Түркістан облысының әкімдігі ҚАУЛЫ ЕТЕДІ:

      1. 2020 жылға акваөсіру (балық өсіру шаруашылығы) өнімділігін және өнім сапасын арттыруға субсидиялар көлемдері осы қаулының қосымшасына сәйкес бекітілсін.

      2. "Түркістан облысы әкімінің аппараты" мемлекеттік мекемесі Қазақстан Республикасының заңнамасында белгіленген тәртіппен:

      1) осы қаулыны "Қазақстан Республикасының Әділет Министрлігі Түркістан облысының Әділет департаменті" Республикалық мемлекеттік мекемесінде мемлекеттік тіркелуін;

      2) осы қаулыны оны ресми жарияланғаннан кейін Түркістан облысы әкімдігінің интернет-ресурсында орналастыруды қамтамасыз етсін.

      3. Осы қаулының орындалуын бақылау облыс әкiмiнiң орынбасары Ұ.Қ.Тәжібаевқа жүктелсiн.

      4. Осы қаулы алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Облыс әкімі* | *Ө.Шөкеев* |
| *Қ.Қ.Айтмұхаметов* |
| *Ә.Е.Тұрғымбеков* |
| *Ж.Е.Аманбаев* |
| *С.А.Қалқаманов* |
| *М.И.Мырзалиев* |
| *Ұ.Қ.Тәжібаев* |
| *А.А.Абдуллаев* |
| *А.Б.Тасыбаев* |

      Түркістан облысы әкімдігінің 2020 жылғы "\_\_" \_\_\_\_\_\_\_\_\_ № \_\_\_\_\_\_ "2020 жылға акваөсіру (балық өсіру шаруашылығы) өнімділігін және өнім сапасын арттыруға субсидиялар көлемдерін бекіту туралы" қаулысына толықтыру енгізу туралы" қаулысына

|  |  |
| --- | --- |
|  | Түркістан облысы әкімдігінің 2020 жылғы "27" ақпандағы № 40 қаулысына қосымша |

**2020 жылға акваөсіру (балық өсіру шаруашылығы) өнімділігін және өнім сапасын арттыруға субсидиялар көлемдері**

|  |  |  |  |  |  |  |
| --- | --- | --- | --- | --- | --- | --- |
| № | Субсидиялау бағыты | Өлшем бірлігі | Субсидия көлемі | Акваөсірудің (балық өсіру шаруашылығы) 1 (бір) килограмм өнімін өндіруге жұмсалатын азық нормативі, килограмм | 1 (бір) килограмм акваөсіру (балық өсіру шаруашылығы) өніміне жұмсалған шығынға шаққанда балық азығына бөлінетін субсидиялар сомасы, теңге | Субсидиялар сомасы, мың тенге |
| 1. | Бекіре және оның буданы | тонна | 23,4 | 1,5 | 285 | 10 000,0 |
| 2. | Албырт және оның буданы | тонна | 154,3 | 1,2 | 270 | 50 000,0 |
| 3. | Тұқы және оның буданы | тонна | 690,5 | 4,0 | 105 | 290 000,0 |
|  | Барлығы |  |  |  |  | 350 000,0 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК